Diari Oficial de la Generalitat Valenciana


Sumari del DOGV 5044, del 07-07-2005 (2005/7449)

RESOLUCIÓ de 25 d'abril de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital Comarcal de la Marina Alta per a fer extraccions d'òrgans i teixits de donants morts.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5044

Data del DOGV
:   07-07-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/7449


Data del document
:   25-04-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Dénia
    * establiment hospitalari
    * trasplantament d'òrgans

RESOLUCIÓ de 25 d'abril de 2005, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital Comarcal de la Marina Alta per a fer extraccions d'òrgans i teixits de donants morts. [2005/X7449]
  
L'Hospital Comarcal de la Marina Alta va obtindre l'acreditació per a fer extraccions d'òrgans i teixits de donanats morts per la Resolució del secretari general de la Conselleria de Sanitat de 13 de desembre de 2004.
  
El director de l'Hospital de la Marina Alta, en representació de la Conselleria de Sanitat de la Generalitat Valenciana, com a titular de l'Hospital Comarcal de la Marina Alta, va presentar amb data 29 d'octubre de 2004 la sol·licitud de renovació de l'acreditació de l'Hospital Comarcal de la Marina Alta per a fer extraccions d'òrgans i teixits de donants morts.
  
La Secretaria Autonòmica per a l'Agència Valenciana de la Salut i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.
  
Fonaments jurídics
  
1. La Direcció General d'Ordenació, Avaluació i Investigació Sanitària de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, el Decret 176/2004, de 23 de setembre, sobre l'Autorització de Centres, Servicis i Establiments Sanitaris, i el Decret 26/2005, de 04 de febrer, que aprova el Reglament Orgànic i Funcional de la Conselleria de Sanitat.
  
2. Es complix el que establix el Reial Decret 2070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i també el que establix l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que s'apliquen, resolc renovar l'acreditació de l'Hospital Comarcal marina Alta per a fer extraccions d'òrgans i teixits de donants morts. Esta acreditació serà vàlida durant un període de cinc anys, amb efecte des de la data d'esta resolució.
  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.
  
València, 25 d'abril de 2005.- La directora general d'Ordenació, Avaluació i Investigació Sanitària: Pilar Viedma Gil de Vergara.